ՀԻՄՆԱՎՈՐՈՒՄ
[bookmark: _Hlk204673338][bookmark: _Hlk232432800]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ 
ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն 
ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀՀ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Ընթացիկ իրավիճակը և իրավական ակտի ընդունման անհրաժեշտությունը. 
[bookmark: _Hlk236670509]««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և Առողջապահության նախարարությանը գումար հատկացնելու մասին» ՀՀ Կառավարության որոշման նախագծի (այսուհետ` Նախագիծ) ընդունումը պայմանավորված է 2026 թվականի հոկտեմբերի 13-ից մինչև հոկտեմբերի 30-ը ներառյալ Կենսաբազմազանության մասին կոնվենցիայի կողմերի 17-րդ համաժողովի (այսուհետ` COP-17) միջոցառման անցկացման հետ:
Միջոցառման կազմակերպիչների կողմից նախնական պահանջ է ներկայացվել նշված ժամանակահատվածում համաժողովի անցկացման վայրում ստեղծել բժշկական կետ՝ համապատասխան սարքավորումներով և պարագաներով, ապահովել անգլերենին տիրապետող բժշկական անձնակազմի հերթապահություն, ինչպես նաև համաժողովի ընթացքում ապահովել շտապօգնության երկու մեքենայի մշտական առկայություն։
ՀՀ ԱՆ «Հանրապետական շտապ օգնության ծառայություն» ՓԲ ընկերությունում ձևավորվել է աշխատանքային խումբ, որն արդեն իսկ մասնակցել է կազմակերպված գործնական հանդիպումներին և COP-17-ի շրջանակներում անցկացված ուսումնական վարժանքներին։ Հաշվի առնելով, գործնական հանդիպումների ընթացքում կազմակերպիչների կողմից ներկայացված 3 շտապօգնության բրիգադի առկայության պահանջը, նախատեսվում է ապահովել 1 բրիգադի շուրջօրյա և երկու բրիգադի 14 ժամյա հերթապահություն: Միջոցառման ընթացքում անհրաժեշտ է յուրաքանչյուր օր ապահովել 2 շտապ բժշկական օգնության բրիգադ՝ օրական 14-ժամյա հերթապահությամբ և 1 շտապ բժշկական օգնության բրիգադ՝ 24-ժամյա հերթապահությամբ։ Մեկ ժամվա համար նախատեսվում է 17000 ՀՀ դրամ (պետության կողմից ֆինանսավորման մեկ ժամվա փոխհատուցման գին) ընդամենը 3 հերթապահ բրիգադի համար անհրաժեշտ է 15.9 մլն դրամ, մասնավորապես.
Ա) 2 բրիգադ X 14 ժամ X 17000 դրամ X 18 օր = 8,568.0 հազ. դրամ
Բ) 1 բրիգադ X 24 ժամ X 17000 դրամ X 18 օր = 7,344.0 հազ. դրամ
Նախագծով նախատեսվում է կատարել 15,912.0 հազ. դրամի վերաբաշխում ՀՀ առողջապահության նախարարության 2026 թվականի պետական բյուջեում  և որպես դրամաշնորհ հատկացնել ՀՀ ԱՆ «Հանրապետական շտապ օգնության ծառայություն» ՓԲԸ-ին:
Նվազեցումները նախատեսվում է իրականացնել ՀՀ կառավարության պահուստային ֆոնդից: 
2. Ակնկալվող արդյունքը․ 
2026 թվականի հոկտեմբերի 13-ից մինչև հոկտեմբերի 30-ը ներառյալ ՀՀ-ում COP-17 միջոցառման անցկացման ընթացքում շտապ օգնության ծառայության պատշաճ կատարում: 
3. Իրավական ակտի նախագիծը մշակող պատասխանատու մարմինը.              Նախագիծը մշակվել է Հայաստանի Հանրապետության առողջապահության նախարարության ֆինանսատնտեսագիտական վարչության աշխատակիցների կողմից։
4. Պետական բյուջեի եկամուտներում և ծախսերում սպասվելիք փոփոխությունների մասին. 
		Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի մասով ավելացում կամ նվազեցում չի նախատեսվում:
5. [bookmark: _Hlk192689337]ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ. 
		Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։
Նախագծի մշակման համար կիրառված իրավական ակտերն են` «Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշումը:
6.  Կապը ռազմավարական փաստաթղթերի հետ. Հայաստանի վերափոխման ռազմավարություն 2050, կառավարության 2021-2026թթ, ծրագիր, ոլորտային և /կամ այլ ռազմավարություններ.
Ներկայացված նախագիծը բխում է բխում է ՀՀ Կառավարության 2021-2026թթ. Ծրագրի «4.5 Առողջապահություն» կետից:
  
